text: نئی دہلی، 14 جنوری 2019، وزیراعلی جناب سربا نند سونو وال کی زیر قیادت آسام کے ایک وفد نے اس اختتام ہفتہ پر نئی دہلی میں مرکزی وزیر داخلہ جناب راج ناتھ سنگھ سے ملاقات کی۔ اس وفد میں آسام کی حکومت میں سینئر وزیر جناب ہیمنت بسو سرمااور ریاست کے چند دیگر بی جے پی لیڈران شامل تھے۔انہوں نے آسام کی ثقافتی و لسانی شناخت اور وراثت کے تحفظ سے متعلق حفاظتی اقدامات اور آسام ایکورڈ (آسام معاہدہ کے کلاز ۔6 کے نفاذ اور 6 برادریوں کو قبائلی درجہ دئے جانے سے متعلق امور پر تبادلہ خیال کیا۔